Kamu bisa jelasin ke aku soal Muhammad Diponegoro dalam bahasa jawa?

Muhammad Diponegoro (éjaan Jawa: Muhammad Dipanegara, lair ing Yogyakarta, 28 Juni 1928 - surud 9 Mèi 1982) ya iku sastrawan, dramawan, wartawan, juru lukis, sarta pangripta lagu sura Indonésia. Kanthi sesinglon Ben Hashem, dhèwèké nulis carkak lan geguritan wiwit taun 50an. Carkak kang dhèwèké tulis kaya ta Kèdatangan, Kèbohongan Yang Nyata, Odah, Alice, lan Duel. Carkak-carkak iku ditulis kanggo radhio Australia. Dhèwèké uga nulis drama kang judhulé Iblis, sarta novèl kang judhulè Siklus. Saliyané nulis drama, dhèwèké uga nyadur drama saka manca, kaya ta karyané Tennessee Williams, Lionel Abel, lan Saki. Kajaba nulis carkak, drama, lan novèl, dhèwèké uga mèlu militèr lan dadi jurnalis. Sajeroning jagad militèr, dhèwèké nduwéni pangkat lètnan loro kanthi gelar pangudi vèteran. Sajeroning jagad jurnalisme, dhèwèké tau dadi wakil pangarep umum lan dadi wakil pangarep rédhaksi kalawarta Suara Muhammadiyah, sarta dadi komisaris PT. Percetakan Persatuan ing Yogyakarta.